钦定古今图书集成/方舆汇编/边裔典/第099卷 > 隋
## 钦定古今图书集成/方舆汇编/边裔典/第099卷 > 隋

### 炀帝大业十二年婆利遣使入贡

按《隋书炀帝本纪》不载。按《婆利本传》，“婆利国自交
阯浮海，南过赤土、丹丹，乃至其国。国界东西四月行，
南北四十五日行。王姓刹利邪伽，名护滥那婆。官曰
独诃邪挐，次曰独诃氏挐。国人善投轮刀，其大如镜，
中有窍，外锋如锯，远以投人，无不中。其馀兵器与中
国略同。俗类真腊，物产同于林邑。其杀人及盗，截其
手”；奸者锁其足，期年而止。祭祀必以月晦，盘贮酒肴，
浮之流水。每十一月，必设大祭。海出珊瑚，有鸟名“舍
利”，解人语。大业十二年，遣使朝贡，后遂绝。于时南荒
有丹丹、《盘盘》二国，亦来贡方物，其风俗物产大抵相
类云。

按《唐书南蛮传》：“婆利者，直环王东南，自交州汎海，历
赤土、丹丹诸国乃至。地大洲多马，亦号马礼，袤长数
千里。多火珠，大者如鸡卵，圆白照数尺，日中以艾藉
珠，辄火出。”产玳瑁、文螺、石蚶。初取，柔可治，既镂刻即
坚。有舍利鸟，通人言。俗黑身朱发而拳，鹰爪兽牙，穿
耳傅珰，以古具横一幅缭于腰。古贝草也，缉其花为
布，麤曰“贝”，精曰㲲。俗以夜为市，自掩其面。王姓刹利邪伽，名护路那婆。世居位缭班丝贝缀珠为饰，坐金
榻，左右持白拂、孔雀翣。出以象驾车，羽盖珠箔，鸣金
击鼓，龡蠡为乐。其东即罗刹也，与婆利同俗。隋炀帝
遣常骏使赤土，遂通中国。

梁

### 武帝大通元年盘盘国遣使入贡

按《梁书武帝本纪》，不载按《盘盘本传》：盘盘国，宋文
帝元嘉、孝武、孝建、大明中，并遣使贡献。大通元年，其
王使使奉表曰：“扬州阎浮提震旦天子，万善庄严，一
切恭敬，犹如天净无云，明耀满目。天子身心清净亦
复如是。道俗济济，并蒙圣王光化，济度一切，永作舟
航。臣闻之庆善，我等至诚敬礼，常胜天子足下，稽首
问讯，今奉薄献，愿垂哀受。”

### 中大通元年十二月盘盘国遣使献方物

按《梁书武帝本纪》云云。按《盘盘本传》：“中大通元年
五月。累遣使贡牙像及塔。并献沉檀等香数十种。”
“中大通四年夏四月。盘盘国遣使献方物。”

中大通五年九月盘盘国遣使献方物。

按：以上《梁书武帝本纪》云云。

中大通六年，盘盘国复遣使入献。

按《梁书武帝本纪》不载按《盘盘本传》，“六年八月复
使送菩提国真舍利及画塔，并献菩提树叶詹糖等
香。”

### 大同六年八月盘盘国遣使献方物

按：《梁书武帝本纪》云云。

### 简文帝大宝二年九月盘盘国献驯象

按《梁书简文帝本纪》不载按《元帝本纪》云云。